|  |  |
| --- | --- |
|  | STAVKIRKENE I SØR-AURDAL SØKER OMVISERE/GAIDER  |

*Sør Aurdal kirkelige fellesråd organiserer turistvirksomheten i Reinli og Hedalen Stavkirker. Vi ønsker at kirkene kan være åpne i skolens sommerferie hvert år – og til det trenger vi omvisere. Dersom du er serviceinnstilt, er interessert i kunst og historie og i tillegg trives med å formidle, er du kanskje den vi søker.*

Du må være 18 år for å søke. Studenter og pensjonister anmodes om å vurdere et engasjement.

Du må ikke binde deg for hele perioden, da vi er fleksible på å la flere dele en "turnus". Vi ber likevel om at du, i søknaden, skriver NÅR du kan jobbe.

**Omviserne** skal gi de besøkende innføring i og opplevelse av historien til Stavkirken (formidlingsdelen), og se til at kirka, kirkegården og gjenstander i kirka ikke blir skadd eller kommer bort (vaktdelen). - Begge deler er like viktig.

Omviserne står for billett- og varesalg. I tillegg kan det bli pålagt andre oppgaver som kan utføres i stille perioder, uten at det går ut over hovedoppgavene. Så som renhold, og pynting/klipping på kirkegården.

Omvisningen foregår i hovedsak på norsk, tysk og engelsk, men det er også behov for personer med andre språkkunnskaper.

Det er utarbeidet arbeidsinstruks for stillingene. Alle må, før arbeidsperioden starter, forplikte seg til å delta på omviserkurs og kurs i brannvern. Omviserkurset er i år lagt til 10/6 på Valdres folkemuseum – brannvernkurset får du ved oppstart i kirken.

Lønn etter kirkelig tariffavtale.

Nærmere opplysninger ved kirkeverge Liv Barbro Veimodet Tlf.613 48 580 – 416 74 669 eller pr. e-post: lv564@kirken.no

Søknad sendes Sør Aurdal kirkelige fellesråd, Tingvollbakkin 15, 2930 Bagn, **innen 2. april. Alternativt sender du til e-post:** **post.sor-aurdal@kirken.no**